Školský psychológ

**16. Vyhodnotenie činnosti školského psychológa 2023/2024**

V školskom roku 2023/2024 som poskytovala odbornú psychologickú činnosť podľa platnej legislatívy v zmysle zák. 318/2019, podľa §24, podľa ods. 2, Z.z. Realizovala som orientačnú diagnostiku žiakov, poskytovala individuálne a skupinové psychologické poradenstvo, prevenciu a intervenciu deťom a žiakom so zameraním na výchovu a vzdelávanie, zároveň som poskytovala psychologické poradenstvo zákonným zástupcom, pedagogickým zamestnancom a odborným zamestnancom základnej školy, spolupracovala som s inkluzívnym tímom školy a so zamestnancami Centra poradenstva a prevencie.

Úlohy splnené priebežne počas školského roka 2023/2024 zahŕňali:

- individuálna poradensko-konzultačná činnosť pre žiakov a ich odborné vedenie

- spolupráca s Centrom poradenstva a prevencie pri diferenciácii karierových záujmov

- spolupráca s Centrom poradenstva a prevencie v individuálnych prípadoch problémových žiakov /Mgr. Mariana Taldíková/

- poradensko-konzultačná činnosť pre zákonných zástupcov, pedagogických a odborných zamestnancov školy

- spolupráca s triednymi učiteľmi prvého ročníka pri adaptácii žiakov na školské prostredie

- monitorovanie adaptácie žiakov na školské prostredie v prvých ročníkoch

- diagnostika sociálnej klímy a atmosféry v triedach a jej následná optimalizácia prostredníctvom spolupráce s učiteľmi

- skupinová diagnostika žiakov podľa aktuálnych potrieb kolektívov a triednych učiteľov

 - pozorovanie prejavov nežiadúceho správania žiakov a ich prežívania

- aktívna účasť v rámci tímovej spolupráce inkluzívneho tímu

- štúdium odbornej literatúry

- individuálna a skupinová diagnostika žiakov

- realizácia preventívnych činností na predchádzanie vzniku sociálno-patologických javov

- štúdium dokumentov, vedenie denníka, administratíva

- účasť pracovných poradách organizovaných v CPP

- účasť na školení pre začínajúcich školských psychológov /NIVAM/

**Plnenie úloh školského psychológa:**

**September**

* V septembri som vypracovávala plán práce školského psychológa na aktuálny školský rok. Oboznamovala som sa s dokumentáciou jednotlivých tried a žiakov so špeciálnymi výchovno-vzdelávacími potrebami.
* Študovala som materiály zamerané na klímu v triede, prácu s triedou a vzťah medzi učiteľom a žiakom. Pripravovala som informované súhlasy, pozorovacie hárky a konzultačné záznamy.
* Realizovala som individuálne konzultácie s rodičmi žiakov a poskytovala im následné psychologické poradenstvo.
* Zrealizovala prvé stretnutie v triedach a predstavila sa žiakom aj rodičom.

**Október**

* V októbri pokračovala konzultačno-poradenská činnosť pre žiakov, rodičov a zamestnancov školy. Taktiež som pokračovala v štúdiu dokumentácie.
* Viedla som konzultácie s CPP ohľadne testov profesijnej orientácie a následne som realizovala testovanie.
* V prvom ročníku som realizovala adaptačné aktivity. A venovala sa príprave motivačnej nástenky.

**November**

* V novembri pokračovala konzultačno-poradenská činnosť pre žiakov, rodičov a zamestnancov školy. Taktiež pokračovali adaptačné aktivity pre 1.ročník.
* V 4. ročníku som realizovala aktivity. V 9.ročníku sme mali v triede diskusiu o riešení konfliktov a v 8. na prevenciu voči šikane.
* V 8. ročníku taktiež bola v spolupráci RÚVZ vedená beseda na tému Drogovej závislosti.

**December**

* V decembri pokračovala konzultačno-poradenská činnosť pre žiakov, rodičov a zamestnancov školy a taktiež adaptačné aktivity v 1.ročníku.
* V decembri som pripravovala sociometrické testy, realizovala ich v 8.ročníku a následne ich vyhodnocovala a konzultovala s triednymi učiteľmi.
* V spolupráci so sociálnou pedagogičkou sme propagovali akciu „Koľko lásky sa zmestí do krabice od topánok“ do ktorej sa naša škola zapojila a podielali sa na zbere a kontrole krabičiek. A spoločne so sociálnou pedagogičkou sme v spolupráci s RÚVZ zabezpečili besedy o zdravej výžive pre 1.stupeň.
* Viedla som prevenciu voči šikane v 9.A triede.

**Január**

* V januári pokračovala konzultačno-poradenská činnosť pre žiakov, rodičov a zamestnancov školy. Taktiež pokračovali adaptačné aktivity v 1.ročníkoch.
* Prebiehali individuálne konzultácie s rodičmi a žiakmi o výsledkoch testov PROFOR v spoluprácii CPP. Následne bolo poskytované poradenstvo ohľadne SŠ žiakom aj rodičom.
* Taktiež som realizovala test na klímu v triede v 1.ročníku.

**Február**

* V rámci konzultačno-poradenskej činnosti som sa sústreďovala na problémových žiakov a v spolupráci so sociálnou pedagogičkou sme s nimi viedli konzultácie.
* Konzultácie s rodičmi a adaptačné aktivity pokračovali aj naďalej.
* Riešila som udalosti ohľadne problémového žiaka, ktoré som konzultovala s vedením školy, CPP, špeciálnou pedagogičkou. Individuálne som s ním pracovala a konzultovala jeho správanie s rodičmi.
* Vo februári prebehla aj Beseda v spolupráci s PZ na tému šikana v 8.ročníkoch.

**Marec**

* Konzultačno – poradenská činnosť pre žiakov, rodičov a zamestnancov školy pokračovala.
* V prvých ročníkoch boli realizované aktivity na spoluprácu v triede.
* V 8.ročníkoch prebehla beseda v spolupráci s PZ a Prokuratúrou o Tresnoprávnej zodpovednosti.
* Viedla som aktivity na zlepšenie vzťahov v 5. ročníku.

**Apríl**

* Aktívna som sa podieľala na hodnotení detí prostredníctvom pozorovania a diagnostických nástrojov pri zápise do 1. ročníka a taktiež na jeho príprave.
* Konzultačno – poradenská činnosť pre žiakov, rodičov a zamestnancov školy pokračovala.

**Máj**

* Dlhodobá PN.

**Jún**

* Konzultačno – poradenská činnosť pre žiakov, rodičov a zamestnancov školy pokračovala.
* V prvých ročníkoch sme uzavreli naše stretnutia záverečnou hodinou.
* So žiakmi s ktorými som konzultovala pravidelne sme taktiež zhodnotili naše stretnutia.
* Viedla som aktivity na zlepšenie vzťahov v 5. ročníku.
* Podieľala som sa na testovaní žiakov 2. ročníka do športových tried aj na testovaní Profor v 8.ročníku.
* Uzatvárala a vyhodnocovala úlohy podľa plánu práce.